Møtereferat

|  |  |  |  |
| --- | --- | --- | --- |
| Til stede: | Terje Brattli, Jørgen Fastner, Silje Fretheim, Birgitte Skar, Suzette Paasche, Marianne Utne Nilsen  Fra LOSAM – Ellen G. Ellingsen  Adm.sjef Ivar Jensås | | |
| Forfall: | Sigmund Alsaker, stud.rep Sigourney Nina Navarro, stud.rep Caroline Fredriksen | | |
| Kopi til: |  | | |
| Gjelder: | Møte i SAK seksjonsstyre 10.12.2013 | | |
| Møtetid: | Tirsdag 10.12 2013, kl. 13.00 – 15.40 | Møtested: | Trykkeriet |
| Signatur: |  | | |

Velkommen til det siste styremøtet med dagens sammensetning. Nytt styre for de kommende 4 år vil være klart over nyttår 2014.

Et opprinnelig tenkt faglig innslag med Jørgen Rosvold har måttet utgå pga at Jørgen er på Svalbard.

Ingen kommentarer er gitt til sakslista.

En sak er meldt inn til eventuelt.

- Lederfunksjonen på SAK i 2014

**Ss-sak 4/13 Status økonomi ved Seksjon for arkeologi og kulturhistorie.**

Gjennomgangen gjøres av administrasjonssjef Ivar Jensås.

**Regnskapet**

Av ulike årsaker er SAKs regnskap pr i dag ikke oppdatert. Oppgaven har følgelig vært å få presentert styret med et så oppdatert regnskap som mulig.

Over RD (statsfinansierte driftsmidler) har vi for 2013 en budsjettert overføring på kr. 725 000,- Regnskapet pr 04.12.13 viser en overføring på kr. 883 458,-. Men av disse midlene er pengene bundet til undervisningen, laboratoriedrift og samlingskuratering. Vi har over RD et merforbruk på drift på kr. 359 132,-. Dette skjer årlig og bevilgningen skal sees på som et tilskudd til driften. BOA-virksomheten er tenkt å supplere driften av seksjonen. Innen årets slutt vil underskuddet på drift trolig være ca. 500 000,-.

Det vil bli overført midler tildelt av Riksantikvaren, men også disse er bundet til lønn marin, lønn/skjøtsel bergkunst og post 78 (nødgravingsmidler).

Over RD69 (oppdragsfinansierte driftsmidler) har vi en budsjettert overføring med kr. 3,3 mill. Regnskapet viser en overføring pr 04.12.13 på kr. 162 698,-

Vi har med en måneds lønn for desember utestående brukt kr. 7 050 143,- på lønn til senere fordeling. Resultatet viser at vi så langt har tjent inn kr. 4 704 006 + overhead kr. 2 255 193. Dette gir en negativ differanse over lønn til senere fordeling på kr. 90 944,- + lønn for desember. Det er denne posten som er mest krevende og sårbar for SAK, og den vil i 2013 være underfinansiert ved årets slutt. Vi har hvert år siden 2004 hatt større overføringer over RD69 - disse er nå spist opp gjennom at kostnadene hele tiden har vært høyere enn inntektene. I 2014 krysser vi linja og kommer negativt ut.

Hva forsøker vi å gjøre med dette?

Det er gjennomført styringsdialog med Rektor og vi er i dialog med KD vedr. faste rammebetingelser for oppgaver/stillinger som er knyttet til de lovpålagte oppgavene vi har innen offentlig myndighetsutøvelse. Det er her hovedproblemstillingen ligger. SAK har meldt til KD at vi trenger 11 statsfinansierte stillinger for å løse de nødvendige museale funksjonene i henhold til kulturminneloven. Og vi er ikke alene, dette er gjengs for universitetsmuseene, om enn i noe varierende grad. Forskerne som er tilsattgjennom i ytre forvaltning har en forskningstid som ikke kan belastes oppdragsgiver. På samme tid er de prisene vi får lov til å benytte fastsatt ev Riksantikvaren og handler ikke om reelle lønnstrinn. Dette tilspisser situasjonen. Så langt har vi ikke fått svar fra KD, men vi håper løsningene faller på plass over tid. Av disse 11 stillingene er 9 stillinger vi har i dag, pluss to nye.

Det som er veldig bestemmende er BOA-virksomheten, dvs omsettingen på SAK. Omsetningen et normalår ligger mellom 12 - 14 mill. 2014 forventes å bli et normalår. Samtidig er bemanningen på SAK redusert de siste par år.  Skal vi klare å forsvare de kostnadene vi har på RD 69 i dag, må vi ha ca. 18 - 20 mill i omsetning. Nedbemanning begrenser på samme tid våre muligheter til å øke inntektene. Det gjelder her å finne den rette balansen.

Hva kan vi gjøre for å øke inntektene? SAK må ut på et annet marked enn det statlig styrte for å hente prosjekter - eks miljøovervåkning, bruke forskningsstrategien o.l. Det må i tillegg innføres et registreringsverktøy som gir oss mulighet til å registrere alle salgbare timer.

Rektors fokus er at vi selv må skape utviklingen gjennom BOA-virksomheten, det er ikke midler å hente i NTNU systemet. I dag ligger 12,6 årsverk på SAK med lønn over RD 69- dette krever 8 mill.

2013 er det siste året hvor vi operer med to regnskap. Fra 2014 vil RD og RD69 bli slått sammen til ett.

**Budsjettet 2014**

Budsjettet for 2014 er lagt. Museet har over de kommende tre år fått en liten økning i tilskuddet fra NTNU. Det innebærer at museet har økt seksjonenes tildeling pr arbeidsplass fra kr. 20 000 pr år til kr. 30 000,- pr år. Dette gir seksjonene en noe økt driftspost. I tillegg har vi to åremålsstillinger (seksjonsledere) ved SAK og SN som ikke er utlyst og seksjonslederne er prolongert frem til 01.09.14. Lønn til event. to nye seksjonsledere er også lagt inn i budsjettet fra 01.09.14.

Tildelingen fra HF til arkeologistudiet er uforandret for 2014, og dette i mangel på en avtale som kan danne grunnlag for en ny fordeling. Vi forventer dog at fremtiden vil gi oss en reduksjon i bevilgningen gitt HFs økonomiske situasjon.

Museet har satt opp handlingsplantiltak for 2014 som krever kr. 1 450 000,-

Seksjonens (SAK) resultattideling (publisering o.l) ser en liten økning fra 2013 til kr. 142 497,-

Våre (museets) forpliktelser på Hopsjø koster også museet som helhet ca. kr. 400 000,- pr år. Det er to år igjen til kontrakten er oppfylt og vi er fri belastningen. MiST planleggere en utstilling i det nye terminalbygget på Sandstad på Hitra i 2015/2016. "Trondheimsleia" vil være headingen og her vil SAK kunne være en naturlig samarbeidspartner. Et aktuelt samarbeidsområde som kan gi gode synergier.

**TDI-modellen**

NTNU innfører fra 2014 en modell kalt TDI-modellen. Kort sagt innebærer det at man innenfor BOA-virksomheten kan få dekket en større del av de faktiske kostnadene. Inntektene kan bli høyere, men prisen på NTNUs tjenester stiger også og skjerper konkurransen. NFR har akseptert TDI-modellen og den innføres ved alle norske universitet. Men NFR har ikke fått økte rammer for tildeling, noe som innebærer at de vil kunne tilby færre prosjekt fordi hvert prosjekt blir dyrere. De som får prosjekt, vil få mer midler, men det blir færre som får. Hvordan dette vil slå inn for de arkeologiske undersøkelsene er usikkert. Vi forholder oss til Riksantikvaren og MD, med de faste priser som er satt. Arbeidet som er gjort av "TDI-gruppa" har hatt sitt fokus mot forskningen med NFR og EU. Offentlig myndighetsutøvelse og MD har ikke deltatt i dialogen. Riksantikvaren har hele tiden hatt en åpning for at vi kan ta en høyere overhead enn 60%, men dokumentasjonskravet ligger hos oss - vi må vise at våre kostnader overskrider 60%.

Innføring av TDI-modellen vil gi både fordeler og utfordringer.

En utfordring for alle er å fastsette prisen for leiested - hva koser det å bruke et areal, en tjeneste o.l. Hvilken kapasitet og hvordan skal den beregnes?

En konsekvens for SAK er at vi i dag har monopol på en god del av våre oppgaver - både samlingskuratering og utgravingsvirksomhet. TDI-modellen er en følge av offentlig tjenestekjøp, der hvor det er konkurranse i markedet. Vår myndighetsutøvelse er knyttet til en særlov - og hvordan skal således denne delen av virksomheten ivaretas? Det må gjøres en juridisk utredning. Vi er i dag ikke konkurranseutsatt. Kan vi realprise for i imøtekomme TDI-modellen? Vår løsning finnes trolig et sted i midten. Det sentrale er at forvaltningsmuseene kjører samme skute og bruker samme kanaler - eksempelvis UHRM - men her vet vi at vi vil få utfordringer.

Ivar Jensås takkes for en lang og meget nyttig gjennomgang. 

**Ss-sak 2/13 Funksjonsanalyse ved SAK**

Arbeidet med funksjonsanalysen har pågått gjennom hele høsten og alle de tilsatte har vært involvert siden oppstarten i august. Siden medio november har styringsgruppen sammen med en representant fra LOSAM jobbet videre med gruppenes grunnlagsarbeid som utgjør en rapport pr faggruppe med kartleggingsskjema.

Prosjektgruppen/styringsgruppen har hatt flere møter og mye fokus er lagt i «på tvers-samarbeidet» mellom enhetene på seksjonen. Hvilke kontakter på tvers ønsker man? Hvor skal avgrensningene gå? Hva bør styrkes og tydeliggjøres? GIS-funksjonen er et eksempel på en slik funksjon som skal løftes. Dette følges også opp gjennom et tre års vikariat som nå er under tilsetting ved SAK.

En annen funksjon som skal løftes på SAK er formidlingstjenesten. Hva skal formidlingsforum på SAK ha ansvar for?

Forskningsforum er en meget sentral brikke i kabalen. Forumet vil i 2014 bli styrt av en forskningsstrategi som ferdigstilles i mars/april 2014.

Det er laget en skissetegning over de nødvendige møtearenaer og denne vil struktureres rett over nyttår.

Seksjonsstyret bes ta stilling til forslaget til organisering, samt beskrivelsene av enhetene. Vårt forslag til organisering er ikke veldig annerledes enn dagens landskapskart, men den er nå myntet på et dokumentert grunnlag.

Konservering/bevaring er holdt som en egen enhet og er ikke innlemmet med andre enheter på seksjonen. Det er vurdert som viktig å gjøre det slik basert på at faget dekker en egen fagkompetanse innen SAK. De øvrige gruppene er av samme fagenhet - arkeologi. Det er ikke rett å skjule en konserveringsenhet i en samlingsgruppe. Vi har god erfaring med å ha konservering/bevaring som en selvstendig og tydelig stemme. Det har vært en diskusjon omkring hvorvidt magasin og bevaring skulle inngå i samme gruppe. Man har valgt å beholde hele magasinet i samling, også for å ha en tydelig linjestruktur for de to tilsatte i magasin som på tross av delte oppgaver også skal bistå hverandre og skal styres av samme leder. Konservering/bevaring vil fortsatt ha ansvar for de fysiske forhold på magasinet.

Navnemessig skal enheten ytre forvaltning kun kalles ytre forvaltning, ikke kulturminneforvaltning.

Bevaring vil fjerne to parenteser i enhetsbeskrivelsen. Organisk og uorganisk. Dette følges opp.

Hvordan skal seksjonens to fora fungere i praksis – forskning og formidling? Disse ligger ikke på nivå 4 og har ikke personalansvar. Forskerne er sammensatt av forskerne og er således en «enklere» gruppe enn formidling. Formidlingsforum må få en annen form og en annen sammensetning enn i dag. Dette er ikke et plenumsmøte, men forumet skal sitte med et mandat og medlemmene skal snakke på vegne av sine kollegaer.

Den videre oppfølgingen blir å utvikle rutinebeskrivelser og beskrive de fora/møteplassene som må være i denne strukturen. Til sist skal det lages endelige stillingsbeskrivelser for den enkelte medarbeider.

Så kommer også stillingsplanen på plass.

Kan vedlagte materiale med organisasjonsplan og beskrivelser av enhetene vedtas av styret?

Enstemmig vedtatt.

**Orienteringssak:**

Handlingsplanen 2014.

Normalt vært arbeidet med handlingsplan vært en meget bred prosess, veldig «bottom up». I år har vi pga funksjonsanalysen startet på koordinatornivå. De tre nivåene på VM - SAK, SA og SN har flere parallelle innspill som er blitt fellespunkter i handlingsplanen. Dette ser vi som meget positivt. SAK har ellers redusert antall handlingsplantiltak i forhold til i fjor og for SAK er oppfølging av funksjonsanalysen og forskningsstrategien veldig dominert av våre tiltak på handlingsplanen.

Kommentarer fra styret:

Punkt SF 2.1.1. (s. 4) «SF skal utrede muligheter for bruk av 3. etg i Gunnerushuset, spesielt med tanke på presentasjon av NTNUs strategiske satsningsområder. Utredningen…………………..»

Er dette et ønske om å ta ned hele forhistorisk utstilling? Og skal SAK delta i utredningsarbeidet? For SAK gir en slik jobb et merarbeid på minimum 7 månedsverk. Hvem skal dekke det? Og hva med fremtiden for forhistorisk utstilling? Hva skal SAK gjøre? Dette er vårt fagområde, og utstillingen benyttes i dag bl.a. i undervisningen o.l. Dette kan ikke SF alene få utrede og det er ikke diskutert på VMs ledernivå. Et slikt grep kan være hugget for forhistorisk utstilling i mange år fremover sett i lys av museets økonomi. Dette punktet er ikke godt nok konsekvensutredet og dette tas med tilbake til ledermøtet.

F3.1.1. (s.5) «NTNU Vitenskapsmuseet skal i samarbeid med NTNU Eiendom utrede alternative løsninger for magasinsituasjonen frem til 2020».

Det ytres bekymring over at nybygg og magasin ikke speiles klarerer i Handlingsplanen 2014. Hvor er vi egentlig? Skal vi samhandle med Mist? Hvor er vi nå i forhold til event. fellesmagasin med Mist? Og hva er egentlig Kirkesamlingens fremtid?

«Kalvskinnstrandingen» er ikke synliggjort. Det står i punkt F2.1.1 (s 3) at NTNU Vitenskapsmuseet skal være en tydelig aktør i arbeidet med universitetscampus og Campus Kalvskinnet, men det burde være mer markant.

Det poengteres at handlingsplanen skal følge opp samarbeidsavtalen med Mist.

Styringsdialog med Rektor høsten 2014 har gitt et nytt punkt på handlingsplanen (F 5.5.1, side 8)– det skal lages en bemanningsplan for VM. Her vil SAK være klar i løpet av våren 2014. Under dette arbeidet skal det synliggjøres at det koster å drive museum med forvaltning, arkiv, magasin. Vi skal skaffe finansiering til dette.

Under Undervisning, F 4.1.2 (s.6) SAK skal i tråd med samarbeidet mellom arkeologi og kulturminneforvaltning drive et tverrseksjonelt forum for utvikling………….Hva gjøres av museet for å følge opp dette punktet? Det må ansette folk på SF som kan håndtere undervisning og formidling.

**Eventuelt.**

Punktet tas opp av rep. for de teknisk/adm tilsatte Jørgen Fastner:

Ledelses på SAK i 2014 og fremover. Det er helt stille om saken. Nå er seksjonslederne prolongert frem til 01.09.14. For SAK handler dette om vår lederstilling og det er for oss en meget viktig sak. Styret må få dette frem til museumsledelsen. Ansatte stiller seg spørsmålet om det er en del av et økonomisk «opplegg»?

Styret ber om at dette prioriteres og at de ansatte informeres om fremdriftsplan og arbeid med saken. Det må komme mer informasjon enn at seksjonslederne nå er prolongert.

Referat. Marianne Utne Nilsen